Vihdoin pääsin pois Aucklandin keskustasta. Viikko siellä oli kyllä ihan tarpeeksi. Onnekseni sain ihanan Wwoofing paikan Muriwaista, joka on alle tunnin ajomatkan päässä keskustasta. Ja ei ehditty kauaa ajaa kunnes näin ensimmäiset lampaat, ja sitten niitä oli lisää, lisää ja lisää. Mulla oli kyllä tosi hyvä tuuri kun pääsin tänne. Asun omassa pikku talossa yhdessä ranskalaisen Maxin kanssa, jonka kanssa tulin tänne yhtäaikaa. Perhe on todella ihana, ja kaikki muutkin jotka tekee täällä töitä ovat todella ystävällisiä ja hauskoja. Teemme täällä Maxin kanssa töitä päivässä 4.5h ja vastineeksi saamme siis ilmaisen majoituksen omassa talossa, jossa on aina ruokaa, ja illalla syömme yhdessä perheen kanssa. Töiden jälkeen olemme saaneet lainata autoa, joten olemme voineet tehdä kivoja pikku retkiä eri rannoille lähiympäristössä.
Asumme Maxin kanssa tuossa vihreässä mökissä lähellä perheen taloa. Perheellä on melkoisen uskomaton näköala omalta parvekkeeltaan, kelpaisi kyllä mullekin. Oon auttanut täällä rikkaruohojen kitkemisessä, perunoiden istuttamisessa ja kasassa olevien puun palasten levittämisessä ankkalammen ympärille. Työ on ollut helppoa ja mukavaa.
Eli "moi" maorin kielellä. 6 päivää oon nyt ollut Aucklandissa ja on kyllä aika jännät fiilikset! Ekat päivät on nyt enimmäkseen mennyt tähän uuteen backpacker-elämään totuttelemiseen ja ihmettelyyn miten kaikki täällä oikein toimii.Paikallinen pankkitili on avattu ja veronumerohakemus lähetetty, joten kohta voikin jo alkaa miettimään töiden etsimistä. Otin siis Kilroylta starttipaketin, jolla saa apua kaikkien käytännön juttujen hoitamisessa, ja siitä on kyllä ollut apua. Välillä kyllä tuntuu, että täällä on enemmän syksy kuin kevät. Kun on sateista ja tuulista niin ei sitä ilman takkia pärjää, mutta heti kun aurinko paistaa voi tulla suorastaan jopa kuuma. Alla kuvia Albert Parkista, täällä on paljon hienoja puistoja ja puut ovat myös melkoisen upeita!Tapasin tosi mukavan saksalaisen Johannan hostellin aamupalalla, ja meillä oli tosi samanlaiset ajatukset ja fiilikset tästä meidän reissaamisesta täällä. Muutenkin täällä hostelleissa tutustuu helposti mukaviin ihmisiin. Vaihdoin tänään hostellia vähän pienempään, ja täällä on heti jotenkin mukavampi ilmapiiri kuin edellisessä, joka oli tosi iso. Kävin myös Mount Edenissä, olen aika ylpeä itestäni kun löysin sinne ihan itse, enkä eksynyt kotimatkallakaan :D Vielä pitää tottua siihen, että tietä ylittäessä muistaa ensin katsoa oikealle ja sitten vasta vasemmalle. Hieman hämmentävää kun autot tulee ihan väärästä suunnasta.Loppuun vielä juomat jotka voitin backpacker-baarin bingossa. Oli tosi kiva ilta! Lähettänyt
Nomads Fat Camel Backpackers Hostel and Bar 38 Fort Street, Auckland
Pari päivää Hong Kongissa takana päin ja kivaa on ollut! Ilma on todella kuuma ja kostea joten olo on melko nihkeä koko ajan, mutta kunhan vesipullo on aina mukana niin ei se menoa haittaa:) Hotelli jossa asutaan on aika mielenkiintoinen. Eka yö vietettiin huoneessa, jossa ilmastointi ei toiminut, joten huoneessa oli todella lämmin ja kosteaa. Onneksi oli kattotuuletin joka hieman helpotti oloa, mutta se piti semmosta meteliä, ettei sekään hirveen kivaa ollut :D mutta saatiin hyvin nukuttua loppujen lopuksi joten kaikki hyvin :) saatiin onneksi tänään huone vaihdettua ja täällä näyttäisi kaikki toimivan hyvin, joten enää ei ole kauheasti valittamista. Varsinkaan kun hinta oli niin halpa. Huoneet ovat todella pieniä, eikä vessakaan paljoa tilaa vie kun suihku on suoraan pöntön päällä, todella kätevää eikö vain;)
Pari ensimmäistä päivää täällä Hong Kongissa ovat siis olleet sangen mielenkiintoiset ;) huomenna taas uusi päivä! Lähettänyt